**Teatru de păpuși**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teatru de păpuși

...

Vreți să știți ce se-ntâmplă-aici?

Este acel spectacol, sinistru și grotesc,

În care niște morți părând doar că trăiesc

Rătăcesc prin lume, conduși de măscărici!

...

Aici a fost tărâmul unui neam viteaz,

Pe care înșiși zeii și l-au ales al lor,

N-a fost altul mai înțelept, mai treaz,

Dar care a-ncetat să fie un popor!

...

Mai vreți să știți ce se-ntâmplă-aici?

Prea multe nici nu sunt de spus

Despre tărâmul unui neam supus

De-o mână de netrebnici măscărici!

...

Aici este de fapt un teatru de păpuși,

Marionete prinse de păpușari pe sârmă,

Spectacol de stăpâni pentru supuși,

Al unui popor transformat în turmă!

...

Povestea unui neam de oameni mici,

A unui popor transformat în turmă,

Rătăcit prin lume, condus de măscărici,

Marionete prinse de păpușari pe sârmă!